02JSv. 10 Službeni list Europske unije 191 31998R0696 L 96/22 SLUŽBENI LIST EUROPSKIH ZAJEDNICA 28.3.1998. UREDBA KOMISIJE (EZ) br. 696/98 od 27. ožujka 1998. o provedbi Uredbe Vijeća (EZ) br. 515/97 o uzajamnoj pomoći među upravnim tijelima država članica i o suradnji između potonjih i Komisije radi osiguravanja pravilne primjene zakona o carinskim i poljoprivrednim stvarima KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 515/97 od 13. ožujka 1997. o uzajamnoj pomoći među upravnim tijelima država članica i o suradnji između potonjih i Komisije radi osiguravanja pravilne primjene zakona o carinskim i poljoprivrednim stva- rima, dalje u tekstu ,Temeljna uredba", a posebno njezin članak 43, stavak 3. (!), budući da je Temeljnom uredbom predviđeno uspostavljanje središnje baze podataka koja bi zadovoljila potrebe upravnih tijela odgovornih za primjenu zakonodavstva o carinskim i poljoprivrednim stvarima i onog Komisije; budući da je cilj te baze podataka pružanje pomoći u sprečavanju, istraživanju i kaznenom progonu protiv postupaka koji predstavljaju kršenje carinskog i poljoprivrednog zakonodavstva, tako da se bržim protokom informacija poveća učinkovitost postupaka suradnje i kontrole nadležnih tijela; budući da je, prema Temeljnoj uredbi, potrebno utvrditi postupke vezane za primjenu poljoprivrednog zakonodavstva za koje se podaci moraju unijeti u središnju bazu podataka Carinskog informacijskog sustava (CIS-a); budući da je također potrebno, temeljem članka 25. Temeljne uredbe, utvrditi i elemente koji će se uključiti u bazu podataka CIS-a prema svakoj od kategorija iz točaka (a) do (f) članka 24. gore navedene Uredbe; budući da gore navedeni elementi obuhvaćaju osobne podatke koji su podložni posebnim mjerama zaštite; budući da se, pose- bice, ti podaci mogu unositi u bazu podataka samo onda kada su ispunjeni uvjeti iz članka 27. stavka 2. Temeljne uredbe; budući da su mjere utvrđene ovom Uredbom u skladu s mišlje- njem Odbora iz članka 43. Temeljne uredbe, DONIJELA JE OVU UREDBU: Članak 1. Postupci vezani za primjenu poljoprivrednih propisa koji, teme- ljem članka 23. Temeljne uredbe, zahtijevaju unošenje podataka u Carinski informacijski sustav (CIS), oni su koji se odnose na: (a) uvoze iz trećih zemalja proizvoda podložnih poljopri- vrednom zakonodavstvu, a posebice carinama; (b) izvoze u treće zemlje proizvoda podložnih poljoprivrednom zakonodavstvu; (c) kretanja proizvoda koji su, podložno poljoprivrednom zako- nodavstvu, pod pokrićem zajedničkog ili vanjskog tran- zitnog postupka te postupci koji uključuju privremeno skla- dištenje takvih proizvoda u Zajednici kada se njima trguje između Zajednice i treće zemlje; (d) kretanja unutar Zajednice proizvoda podložnih ograniče- njima ili zabranama na temelju poljoprivrednog zakonodav- stva ili koji dobivaju pomoć Zajednice. Članak 2. Elementi koji se mogu uključiti u bazu podataka CIS prema kategorijama (a) do (f) članka 24. Temeljne uredbe navedeni su u Prilogu ovoj Uredbi. Članak 3. Ova Uredba stupa na snagu tri dana od dana objave u Služ- benom listu Europskih zajednica. Primjenjuje se od 13. ožujka 1998. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 27. ožujka 1998. () SL L 82, 22.3.1997., str. 1. Za Komisiju Mario MONTI Član Komisije